Aristarkhos fra Samos
Store norske leksikon,Realfag,Astronomi,Astronomi,Personer innen astronomi
Aristarkhos fra Samos var en aleksandrinsk matematiker og astronom. Han hadde en riktig oppfatning av at Jorden spinner rundt sin egen akse og går i bane rundt Solen, mens stjernene befinner seg i enorme avstander. Hans teori fikk liten oppslutning fordi Aristoteles' geosentriske verdensbilde stod så sterkt.
Aristarkhos forklarte også hvordan avstanden og størrelsen til Solen og Månen lot seg bestemme. Han fant at Solen er mye større enn Jorden og mye lenger unna enn Månen. Hans eneste overlevende verk er Peri megethon kai apostematon ('Om størrelsene og avstandene til Solen og Månen'), som inspirerte det senere arbeidet til Nicolaus Copernicus.Månekrateret Aristarchus er oppkalt etter ham. Les mer i Store norske leksikon astronomi Hipparkhos Ptolemaios Litteratur Heath, Thomas Little: Aristarchus of Samos, 1913